হোয়াটসঅ্যাপে পাঠানো কোনো খুদে বার্তায় চেপে ধরলেই ডিলিট মেনু আসে। নতুন এই সুবিধার মাধ্যমে বার্তায় চেপে ধরলে শুধু নিজের জন্য কিংবা সবার জন্যই খুদে বার্তাটি মুছে ফেলার সুবিধা পাওয়া যাবে। সবার জন্য বার্তাটি মুছে ফেলা বোতামে চাপলেই বার্তাটি প্রেরক এবং প্রাপক দুজনের কাছ থেকেই মুছে যাবে। সেই মুছে ফেলা বার্তার বদলে সেখানে উল্লেখ থাকবে ‘এই বার্তাটি মুছে ফেলা হয়েছে’। এ সুবিধা পেতে প্রেরক এবং প্রাপক দুজনকেই হোয়াটসঅ্যাপের সর্বশেষ সংস্করণ হালনাগাদ করতে হবে। তবে বার্তাটি সফলভাবে মুছে ফেলা হয়েছে কি না এমন কোনো সংকেত দেবে না অ্যাপটি।